Sykkylven

Sykkylven er en kommune sør for Storfjorden i Møre og Romsdal. Den grenser til Fjord i øst, Stranda i sør, Ørsta i vest og Ålesund kommune i nord. Tettsted i kommunen er Aure.

Navnet Sykkylven kommer av gammelnorsk Sikkiflir som trolig betyr fjorden formet som en sekk.

 Geografi 

Sykkylven ligger omkring Sykkylvsfjorden inkludert tilknyttede daler. Velledalen går mellom fjorden og grensen til Stranda kommune. Velledalselva løper ut i Fitjavatnet såvidt over havnivå og videre med kort elv til fjorden. Riksheimdalen går inn i Sunnmørsalpene fra vestsiden av fjorden. Navnet Sørestranda ble brukt om gårdene på vestsiden av fjorden (Straumsheim, Riksheim, Erstad, Stave, Sætre, Hellen, Ikornes og Jarnes), navnet brukes fortsatt i Sørestranda skole og Sørestranda Ungdomslag. Sørestrandvegen går mellom Straumgjerde og Hundeidvik.

Ramstaddalselva i Ramstaddalen har utløp direkte til Storfjorden. Nysætervatnet mellom Sykkylven og Stranda er regulert til magasin for Fausa kraftverk. Sykkylven omfatter deler av Sunnmørsalpene og ligger på Rånahalvøya (østsiden av Hjørundfjorden). En rekke tinder mellom bygda og Hjørundfjorden kalles også Sykkylvsalpene hvor det finnes flere botnbreer og hengende daler, den laveste breen er på 800 meter over havet. På østsiden og nordsiden av bygda er fjellene mer avrundet. 

Fjelltoppen Råna har vært regnet som det høyeste punktet i Sykkylven, men kommunegrensa når ikke opp til toppen her. Nyere målinger viser derfor at det høyeste punktet er Brekketindane lenger sørøst, 1579,04 moh..

Aureelva har utløp til Sykkylvsfjorden ved tettstedet Aure; elva er lakseførende i 10 km medregnet Andestadvatnet som den drenerer.

Historie
Da de norske kommunene ble opprettet i 1837 var Sykkylven en del av Ørskog og Hjørundfjord prestegjeld, tinglag og kommune. Prestegjeldet var delt i to sogn med Sykkylven og Aure kirke på sørsiden av fjorden. Da Sykkylven ble egen kommune i 1883, ble Ramstaddalen, Søvikdalen og Furstranda en del av Ørskog kommune. Disse bygdene på sørsida av Storfjorden ble overført til Sykkylven i 1955. 

Hundeidvik var før 1883 del Hjørundfjord herad, men etter 1883 har også hundeidvikgrenda vært en del av Sykkylven kommune.

Kommunens slagord er «Skaparkraft».

Politikk

Se også utfyllende artikkel: Kommunestyrevalg i Sykkylven.

 Kommunestyrevalget 2023 

Næringsliv
Hovednæringen i Sykkylven er sekundærnæring, med hovedvekt på møbelindustri som eksporter til verdensmarkedet. Blant kjente fabrikker er EkornesEkornes AS, LK HjelleL K Hjelle Møbelfabrikk AS og BrunstadBrunstad AS. Andre bedrifter FormfinFormfin møbler AS, CylindraCylindra AS og madrassprodusenten StjernemadrassenStjernemadrassen As.

Av andre industribedrifter finner vi transformatorprodusenten Møre Trafo.Møre Trafo AS Industrien i Sykkylven fremstiller også vifter og rister til skip og oljeinstallasjoner, emballasjeprodukter, stålkomponenter, bygningsprofiler og baderomsinnredninger. I kommunen er også en videregående skole med allmennlinje og yrkesutdanning.

Den 14. juni 2009 klarte Sykkylven å sette rekorden for verdens lengste sofa, som var 890,25 meter lang, og ble satt opp av møbelindustrien i bygda.«Verdens lengste ferdig på et vips», fra NRK, 14. juni 2009. «Sofaen som søndag ble bygd i Sykkylven på Sunnmøre har plass til litt over 1500 personer. Det var en representant fra Guinness World Record i London som godkjente sofaen.» Den ble satt opp på Sykkylvsbrua, og senere ble sofaen delt i mindre biter og solgt. Sykkylven tok også den samme rekorden i 2008, da rekorden var på 61,5 meter, men denne ble senere slått av en polsk møbelprodusent hvor sofaen var ca. 80 meter lang.

Fjellsetra er et alpinanlegg med Sunnmørsalpane Skiarena. Det er møbelmuseum og informasjon om arkeologiske funn i sentrumsområdet. Kommunen huser også naturhistorisk museum og kunstgalleri.

Fergesambandet Sykkylven (Aursneset) - Magerholm er også et av Norges mest trafikkerte ferjesamband.

Sykkylven var også hjemmehavn for Brand-Båtane.

 Kommunevåpen 

Våpenet er laget av Norbert Hovet og Kårstein Blindheim og godkjent ved Kgl. resolusjon i 1983. Våpenet kan ikke benyttes av andre uten tillatelse fra formannskapet.

Motto: «Mellom fjell og fjord».
alt=Vei og naturlandskap synlig|miniatyr|Sykkylven sett fra østsiden av Sykkylvsfjorden. Straumshornets karakteristiske topp synlig
Symbolikk: Snittet skaper et kileformet felt som minner om fjorden som kommunen har navnet etter. Det symboliserer også en fjelltopp som har en kjent silhuett i kommunen, fjellet Straumshornet.

 Referanser 

Eksterne lenker


  Sykkylven Reiselivsforum
  Sykkylven kommune, sentrum – Webkamera